આ ગામનું નામ દડવા પડ્યું તથા માતા દડવાની દાતાર કેવી રીતે બની એની પાછળ પણ એક રહસ્ય છુપાયેલ છે, આ ગામની બાજુનું ગામ છે વાંસાવડ ત્યાના રાજા રોજ પોતાના સિપાહીઓને આ ગામમાં દૂધ-દહીંની વસુલી કરવા મોકલતા, આ બધું જોઈ માતાએ ૧૬ વર્ષની સુંદરીનું રુપ લીધું, ત્યારે સિપાહીઓએ સુંદરીના રુપની બધી વાત રાજાને કરી, રાજાએ સિપાહીઓને સુંદરીને રાજમાં લઇ આવવા આદેશ આપ્યો અને સુંદરીને શોધવા સિપાહીઓ નીકળી પડ્યા પણ આખાય ગામમાં એ સુંદરી ક્યાંય જોવા મળી નહિ, આથી રાજાના સીપાહીઓએ ગામના લોકો પર ચડાઈ કરી અને બંદી બનાવી લઇ જતા હતા ત્યારે એક મહાકાયરુપે ધૂળનો વંટોળ બન્યો જેમાં રાજાનું સૈન્ય દડાઈ ગયું અને આદ્યશક્તિ જગદંબા માતા એક વિકરાળ રુપે પ્રગટ થયા, સૌ ગામલોકો માતાને પ્રાર્થના કરી વિનંતી કરે છે માતા આપ અમારી સાથે રહો ત્યારે માતા વરદાન આપે છે કે હું અહી જ રહેવાની છું તમારી સાથે તે દિવસથી તે ગામનું નામ દડવા પડ્યું અને માતા આજે પણ ત્યાં સાક્ષાત સ્વરુપે બિરાજમાન હોય એવું જ લાગે છે.